 Dawlad kasta oo shicib doortaan waxaa lagu qiimeeya miisaanka waxbarasho ee ay dalka ku soo kordhisay iyo baaxadda horumarineed ee waxbarashadu leedahay, daryeelka ay ku samayso macalimiinta iyo ardayda wax ka barta goobaha waxbarasho ee kala darajo sareeya sida kuwa dugsiyada hoose, dhexe, sare, heerarka jaamacadeed, kuuliyadaha madaxa banaan, Daraasadaha lagu sameeyo cilmi baadhisyada kala duwan Education Research Centers, waxaa kale oo looga baahanyahay inay samayso nidaam waxbarasho oo u gaar ah special education schedule or syllapus waxaa Dawladda Waajibaadkeeda koobaad yahay inay daryeel baaxadleh ku samayso goobaha waxbarasho sida iskuulada, kuuliyadaha, Jaamacadaha, waxaa kale oo muhiimadda ugu weyni tahay inay Dawladdu mudnaanta ugu horaysa saarto daryeelka macaliiminta kala duwan ee wax ka dhigaaya goobaha waxbarasho, ha noqoto in uu macalinku helo mushahar ku filan isaga iyo qoyskiisa, guri iyo biyaha iyo laydhka ugu yaraan oo bilaash looga dhigo, iyo taakuulo gaar ah oo la siiyo, si looga ilaaliyo in goobaha waxbarasho ay noqdaan meelo uu musuq maasuqu gaadho. 